# Belles Arts

### De Viquipèdia

Jacques-Louis David, Retrat de Madame Récamier, 1825, pintura damunt tela. Procedent de Frankreich, avui al Museu del Louvre París. 173 × 243 cm

Les Belles Arts són les sis disciplines artístiques següents : la Literatura o Poesia, l'Arquitectura, l'Escultura, la Pintura, la Música i la Dansa. L'arquitectura, l'escultura i la pintura constitueixen el grup de les arts plàstiques.

La sisena de les Belles Arts, la « Dansa », és probablement la més antiga, malgrat que els antics grecs la tenien només com a una part de la « Música » i nomès citaven cinc arts majors. Al segle XVII nasqué a França l'expressió «Belles Arts» amb inclusió de la «Dansa» com un art diferènciat de la « Música ».

El setè art, és el Cinema o art cinematogràfic. Segons Ricciotto Canudo el qual introduí el terme seté art l'any 1914, quan definí el cinema com «l'art plàstica en moviment que compèndia totes les arts».

Belles Arts és també una llicenciatura universitària en alguns països, com Argentina, Xile, Espanya, o Mèxic. A Espanya, aquesta llicenciatura comprèn estudis de conservació i restauració d'obres d'art, disseny, fotografia, pintura, dibuix, gravat, pedagogia entre d'altres. En països com Colòmbia aquesta carrera d'estudis es defineix com a Arts Plàstiques i inclou un pla d'estudis semblant al descrit anteriorment.

## [edita] Concepte

El terme s'ha usat per a designar un nombre limitat de disciplines artístiques i és encara usat per escoles, instituts, i altres organitzacions per a indicar una perspectiva tradicional en el món de l'art, sovint insinuant una associació amb l'art clàssic o l'art acadèmic. A més de la bellesa, les anomenades belles arts poden cercar també l'expressivitat, l'originalitat, impactar al receptor o fins i tot persegueixen la lletjor o la mort mateixa de l’art. A tall d'exemple, els quadres de Jean Dubuffet i Jean Fautrier associats al literat Albert Camus i al filòsof Jean Paul Sartre. El terme s'ha quedat obsolet, sobretot després de l’adveniment de les avantguardes del segle XX. En les cultures d’influència hispànica guanya acceptació l’expressió arts plàstiques davant arts visuals. La polèmica sobre què és art, com s’ha d’anomenar i què inclou comença amb Plató i Aristòtil i sembla que mai no ha estat possible concretar.

## [edita] Origen

Els grecs antics dividien les Arts en Superiors i Menors, sent les primeres aquelles que permetien gaudir les obres per mitjà dels sentits superiors, vista i oïda, amb els que no cal entrar en contacte físic amb l'objecte observat. Aquesta és la raó per la qual el cinema és anomenat sovint el Setè Art. Les arts menors serien les que impressionen als sentits menors, gust, olfacte i tacte, amb els que és necessari entrar en contacte amb l'objecte com la gastronomia o la perfumeria. L’expressió belles arts va esdevenir un concepte l'any 1747, a partir de la publicació del llibre Les beaux arts reduits à un seul principe. En aquest Charles Batteux fa referència a les arts que pretenen agradar i que imiten la natura. Quan s’imposa l’expressió belles arts ho fa aparcant la polèmica i sense dubte facilitant una entrada a l’enciclopèdia.

## [edita] Història

En l'àmbit més proper i després de la Guerra de Successió, Catalunya perd les sis universitats de que disposava i se n’inaugura una de nova, al centre del Principat el (1717), la de Cervera. La capital de la Segarra durant el conflicte es va mostrar borbònica.

Des de mitjans del segle XVIII, la corona espanyola influenciada per polítiques europees impulsa acadèmies, escoles i estudis. En principi, és una docència lligada a institucions militars. A Catalunya, la iniciativa privada aprofita aquesta nova política; la Junta de Comerç crea varies escoles, entre elles, la "Escuela gratuita de diseño" el 1775. Aquesta dona fruit a tres institucions actuals: la Reial Acadèmia catalana de Belles arts, l'Escola d'Arts Aplicades i d'Oficis Artístics (Llotja) i la Facultat de Belles Arts. La mateixa Junta de Comerç crea estudis de caràcter més tècnic que amb el pas del temps i agrupament amb altres iniciatives d'altres indrets de la geografia catalana esdevindrà la Universitat Politècnica de Catalunya.

## [edita] Enllaços externs

- Biblioteca de Catalunya
- Facultat de Belles Arts UB
- Escola d'Arts Aplicades i d'Oficis Artístics
- Reial Acadèmia Catalana de Belles Arts de Sant Jordi
- Univers UPC

Obtingut de "http://ca.wikipedia.org../../../b/e/l/Belles_Arts_2f2d.html"

Categoria: Arts

##### Views

- Article
- Discussió
- Revisió actual

##### Cerca

##### En altres llengües

- العربية
- Български
- Dansk
- English
- Esperanto
- Español
- Gaeilge
- Galego
- 日本語
- Occitan
- Português
- Svenska
- Türkçe
- Tiếng Việt
- 中文